
ΤΕΥΧΟΣ ΤΕΤΑΡΤΟ _ Αρ. Φύλλου 5 

14 Ιανουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της 2149/ΕΠΑ 383/20.4.89 απόφασης 
Νομάρχη ΕυβοΙας για τον καθορισμό ορίων και όρων 
και περιορισμών δόμησης και κατηγοριοποίησης 


των Οικισμών α) ΔΥΟ ΔΕΝΔΡΑ, β) ΚΟΛΙΜΑΤΣΑ- 
ΝΙΚΑ, γ) ΔΟΚΟΣ, δ) ΠΕΪ του Δήμου Χαλκιδέων του 

Ν. ΕυβοΙας. 1 

Τροποποίηση σχεδίου πόλεως Κάτω Παναγιάς Κυλλή¬ 
νης Ν. Ηλείας (αναγνώριση δρόμων στο σχέδιο πό¬ 
λεως). 2 

Έγκριση ρυμοτομικού σχεδίου οικισμού Σκοπού Ν. Κα¬ 
βάλας και όρων δόμησης οικισμού. 3 

Τροποποίηση ρυμοτομικού σχεδίου Κοζάνης στο Ο.Τ. 
615 - 615β. 4 

ΑΝΑΚΟΙΝΩΣΕΙΣ 

Παρακατάθεση αποζημίωσης για απαλλοτρίωση ακινή¬ 
των στις Σέρρες. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 12.734 (1) 

Τροποποίηση της 2149/ΕΠΑ 383/20.4.89 απόφασης Νο¬ 
μάρχη ΕυβοΙας για τον καθορισμό ορίων και όρων και 
περιορισμών δόμησης και κατηγοριοποίησης των Οικι¬ 
σμών α) ΔΥΟ ΔΕΝΔΡΑ, β) ΚΟΛΙΜΑΤΣΑΝΙΚΑ, γ) ΔΟ¬ 
ΚΟΣ, δ) ΠΕΪ του Δήμου Χαλκιδέων του Ν. ΕυβοΙας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ'/ 
3.5.85) «περί τρόπου καθορισμού ορίων Οικισμών της Χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης», όπως τροποποιήθηκε και συμπληρώθηκε 
με το από 14.2.87 Π.Δ. (ΦΕΚ 133 Δ/23.2.87) και με το 
από 25.4.89 (ΦΕΚ 293 Δ/16.5.89). ' 

2. Την 2149/ΕΠΑ 383/20.4.89 απόφαση Νομάρχη Ευ- 
βοΐας. 

3. Την 2177/16.3.92 απόφαση Νομάρχη ΕυβοΙας. 


4. Την 5170/4.6.92 εισήγηση του Τ.Π. και Π.Ε. προς το 
Σ.Χ.Ο.Π. του Ν. ΕυβοΙας. 

5. Την 2η γνωμοδότηση του 23ου /92 πρακτικού του 
Σ.Χ.Ο.Π. του Ν. ΕυβοΙας. 

6. Την 204/22.9.93 απόφαση του Δημοτικού Συμβου¬ 
λίου Χαλκίδας. 

7. Την 12319/1.12.1993 εισήγηση του Τ.Π. και Π.Ε. 
προς το Σ.Χ.Ο.Π. του Ν. ΕυβοΙας. 

8. Την 3η γνωμοδότηση του 40ου/93 πρακτικού του 
Σ.Χ.Ο.Π. του Ν. ΕυβοΙας. 

9. Το άρθρο 27 του Ν. 2081/92 (ΦΕΚ 154 Α/10.9.92) 
που ρυθμίζει τον έλεγχο των δαπανών που προκαλούν οι 
κανονιστικές διοικητικές πράξεις, αποφασίζουμε: 

Τροποποιούμε μερικώς την 2149/ΕΠΑ 383/20.4.89 
απόφαση Νομάρχη ΕυβοΙας όπως παρακάτω: 

Στη σελίδα 2 η περίπτωση (Α) της παραγρ. III αντικαθί¬ 
σταται ως εξής: 

«Α' Γενικοί όροι δόμησης: 

1. Εντός των ορίων των Οικισμών ισχύουν οι γενικοί όροι 
δόμησης που προβλέπονται από το Π.Δ. της 24.4.85 
(ΦΕΚ 181 Δ/3.5.85), όπως τροποποιήθηκε και συμπλη¬ 
ρώθηκε με το Π.Δ. της 14.2.87 (ΦΕΚ 133 Δ/23.2.87) και 
με το Π.Δ. της 25.4.89 (ΦΕΚ 293 Δ/16.5.89) και για τους 
Οικισμούς: ΔΥΟ ΔΕΝΔΡΑ - ΚΟΛΙΜΑΤΣΑΝΙΚΑ - ΔΟΚΟΣ - 
ΠΕΪ. 

α) Αρτιότητα οικοπέδων πεντακόσια (500) τετραγωνικά 
μέτρα. 

β) Αρτιότητα οικοπέδων τριακόσια (300) τετραγωνικά 
μέτρα, για όσα οικόπεδα έχουν δημιουργηθεΐ από της 
3.5.85 ημέρα δημοσίευσης του από 24.4.85 Π. Δ/τος 
(ΦΕΚ 181 Δ) μέχρι της 7.4.92 ημέρα δημοσίευσης της 
2177/16.3.92 (ΦΕΚ 326 Δ) απόφασης Νομάρχη Ευ- 
βοΐας. 

2. Κατά παρέκκλιση εντός των ορίων των Οικισμών θε¬ 
ωρούνται άρτια τα οικόπεδα με όποιον εμβαδόν είχαν στις 
3.5.85 ημέρα δημοσίευσης του από 24.4.85 Π. Δ/τος, εφ' 
όσον δεν έχουν τα ελάχιστα εμβαδά που ορίζονται παρα¬ 
πάνω». 

Από τις διατάξεις αυτής της απόφασης δεν προκαλεΐται 
δαπάνη σε βάρος του Κρατικού Προϋπολογισμού και του 
Δήμου Χαλκιδέων. 

Η παρούσα απόφαση να δημοσιευθεΙ στην Εφημερίδα 
της Κυβέρνησης και να ισχύει από τη δημοσίευση. 

Χαλκίδα, 16 Δεκεμβρίου 1993 
Ο Νομάρχης 
ΕΥΘΥΜΙΟΣ ΣΩΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 492 Σχετ. 362/93 (2) 

Τροποποίηση σχεδίου πδλεως Κάτω Παναγιάς Κυλλήνης 
Ν. Ηλείας (αναγνώριση δρόμων στο σχέδιο πόλεως). 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1023 Ν.Δ. «περί σχεδίων 
πόλεων και κωμών του Κράτους», άπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/1955 «περί διοικητικής 
αποκεντρώσεως», όπως τροποποιήθηκαν και συμπληρώ¬ 
θηκαν. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Β. Δ/τος 712/70 «περί καθορισμού 
των διατηρουμένων αρμοδιοτήτων του Υπουργού Δημο¬ 
σίων Έργων», που εκδόθηκε κατόπιν του 532/70 Ν. Δ/τος 
όπως μετά τροποποιήθηκαν και συμπληρώθηκαν με τα Β. 
Δ/τα 877/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

β. Τις διατάξεις του Ν. 1337/1983 «περί επεκτάσεως 
Πολεοδομικών Σχεδίων». 

7. Τις διατάξεις του Ν. 1577/85 ΦΕΚ 210 Α/18.12.85 
«περί Γ.Ο.Κ.». 

8. Τις διατάξεις του Ν. 1558/85 ΦΕΚ 137 Α/28.7.85 
«Κυβέρνηση και Κυβερνητικά όργανα». 

9. Τις διατάξεις του Π. Δ/τος 183/86 ΦΕΚ 70 α/5.6.86 
και τις εγκ. 117/20.8.88 και 119/1.7.88 του ΥΠΕ¬ 
ΧΩ.Δ. Ε. «σχετικά με έγκριση τροποποιήσεων και καθορι¬ 
σμού όρων δόμησης από τους Νομάρχες». 

10. Την αριθ. πρωτ. 3903/12.9.91 απόφαση Νομάρχη 
Ηλείας «Σχετικά με συγκρότηση Συμβουλίου Χ.Ο.Π. Ν 
Ηλείας». 

11. Το από 20.8.1954 Δ/γμα που εγκρίθηκε το σχέδιο 
πόλεως Κάτω Παναγιάς Κυλλήνης για την αποκατάσταση 
των προσφύγων σε συνδυασμό με την αριθ. 29187/ 
10.10.58 απόφαση Νομάρχη σχετικά με πλειστηριασμό 


των οικοπέδων. 

12. Την αριθ. 97/92 απόφαση του Κοινοτικού Συμβου¬ 
λίου Κ. Παναγιά με την οποία προτείνεται η τροποποίηση 
σχεδίου πόλεως (αναγνώριση των οδών Στασού και αγο¬ 
ράς στο σχέδιο πόλεως). 

13. Το τοπογραφίκό διάγραμμα που συνοδεύει την από¬ 
φασή μας αυτή με κλίμακα 1:200 που υπογράφεται από 
τον Πολιτικό Μηχανικό θεοδ. Αναστόπουλο με ημερομη¬ 
νία Δεκέμβριος 1992 στο οποίο απεικονίζεται η αναγνώ¬ 
ριση των οδών Στασού και Αγοράς στο Ο.Τ. 9 με τα ανα¬ 
γραφόμενα πλάτη τους. 

14. Την σύμφωνα γνώμη του Συμβουλίου Χ.Ο.Π. που 
διατυπώθηκε στο αριθ. 5/93 πρακτικό αυτού θέμα, απο¬ 
φασίζουμε: 

Εγκρίνουμε την τροποποίηση του σχεδίου πόλεως 
Κάτω Παναγιά Κυλλήνης, αναγνωρίζομε τους δρόμους 
του Ο.Τ. 9 αγοράς με πλάτος 4,50 μ. και Στασού με πλά¬ 
τος 3.00 μ. ως δρόμους του σχεδίου πόλεως με όρους δό¬ 
μησης της περιοχής, όπως λεπτομερώς απεικονίζεται στο 
τοπογραφίκό που συνοδεύει την απόφασή μας αυτή και 
αποτελεί παράρτημά της. 

Η απόφασή μας αυτή που ισχύει από τη δημοσίευσή της 
να δημοσιευθεί στην Εφημερίδα της Κυβερνήσεως και το 
σχέδιο που την συνοδεύει θα αναρτηθεί στο κτίριο της Πο¬ 
λεοδομίας επί 15 ημέρες μετά την δημοσίευση. Από τις 
διατάξεις δε της παραπάνω αποφάσεως δεν προκαλείται 
δαπάνη σε βάρος της Κοινότητος Κάτω Παναγιάς Κυλλή¬ 
νης. 

Κατά της αποφάσεως αυτής επιτρέπεται προσφυγή 
στον Υπουργό ΠΕΧΩΔΕ (μόνο για παράβαση Νόμου) Ε. 
ΥΠΕΧΩΔΕ 42/93. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 22 Νοεμβρίου 1993 

Ο Νομάρχης 
Γ. ΜΠΡΕΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


Αριθ. 14419/οικ. (3) 

Έγκριση ρυμοτομικού σχεδίου οικισμού Σκοπού Ν. Καβά¬ 
λας και όρων δόμησης οικισμού. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχε¬ 
δίων πόλεων» κ.λπ. όπως μεταγενέστερα τροποποιήθη¬ 
καν και συμπληρώθηκαν. 

2. Τις διατάξεις του Ν. 947/1979 «περί Οικιστικών πε¬ 
ριοχών» (ΦΕΚ 169/Α). 

3. Τις διατάξεις του Ν. 3200/1955 (ΦΕΚ 97/Α). 

4. Τις διατάξεις του Α.Ν. 314/68 «περί παροχής εις τον 
Υπουργό Βορείου Ελλάδος και Νομάρχας αρμοδιότητας 
επί θεμάτων εγκρίσεως, επεκτάσεως ή τροποποιήσεως 
σχεδίων πόλεων και κωμών» (ΦΕΚ 47/α) όπως αντικατα- 
στάθηκε με το Ν.Δ. 1018/1971 229/Α) και συμπληρώ¬ 
θηκε με την παρ. 2 του άρθρου 33 του Ν. 1337/83 «περί 
επεκτάσεως των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» (ΦΕΚ 33/Α). 

5. Τις διατάξεις του με αριθ. 183 Π. Δ/τος της 9.5.86 
«Μεταβίβαση αρμοδιότητας στους Νομάρχες έγκρισης 
τροποποιήσεων ρυμοτομικών σχεδίων και επιβολής προ- 
κηπίων» (ΦΕΚ 70/Α). 

6. Το από 30.8.85 Π. Δ/γμα «Πολεοδόμηση και επέ¬ 
κταση οικισμών της Χώρας μέχρι 2.000 κατοίκους και τρο¬ 
ποποίηση του από 24.4.1985 Π. Δ/τος» (ΦΕΚ 414/Δ). 

7. Το από 24.4.1985 Π. Δ/γμα (ΦΕΚ 181 Δ) όπως τρο¬ 
ποποιήθηκε με το από 14.2.87 Π. Δ/γμα (ΦΕΚ 13/Δ). 

8. Την με αριθ. 21 /93 απόφαση του Κοινοτικού Συμβου¬ 
λίου Σκοπού Ν. Καβάλας. 

9. Την με αριθ. 83132/11.4.1986 απόφαση Νομάρχη 
Καβάλας περί οριοθέτησης οικισμού και καθορισμού όρων 
δόμησης. 

10. Την με αριθμό 4/344/33/27.9.1993 πράξη Συμ¬ 
βουλίου Χ.Ο.Π. Ν. Καβάλας, αποφασίζουμε: 


1. Εγκρίνουμε το ρυμοτομικό σχέδιο του οικισμού Σκο¬ 
πού όπως φαίνεται στα τοπογραφΐκά διαγράμματα του οι¬ 
κισμού σε κλίμακα 1:1.000 θεωρημένα από τον Προϊστά¬ 
μενο του ΤΠ και ΠΕ Ν. Καβάλας που συνοδεύουν την από¬ 
φαση. 

2. Όροι δόμησης του οικισμού: 

Για τους όρους δόμησης ορίζονται: 

Συντελεστή δόμησης: 0,5, ποσοστό κάλυψης: 50%, μέ¬ 
γιστο ύψος: 7,50 μέτρα (χωρίς συμπερίληψη ύψους στέ¬ 
γης), στέγη υποχρεωτική με μέγιστη κλίση 35%, πλευρι¬ 
κές αποστάσεις κατά ΓΟΚ, αρτιότητα κατάτμησης (μετά 
την 30.8.1985): 500 τ.μ. 

Αρτιότητα: Άρτια θεωρούνται τα οικόπεδα με όποιο εμ- 
βαδό και διαστάσεις είχαν στην 30.8.1985, ή όπως προέ- 
κυψαν από την πολεοδομική μελέτη, εφόσον εγγράφεται 
σ’ αυτά χτίσμα με ελάχιστη πλευρά 5 μ. και εμβαδό 50 τ.μ. 

3. Για τα οικόπεδα, εντός του οριοθετημένου τμήματος, 
που μετά την ρυμοτόμηση είναι άρτια σύμφωνα με τις κεί¬ 
μενες στην περιοχή πολεοδομικές διατάξεις, επιτρέπεται 
η μεταφορά σ’ αυτά του συντελεστή δόμησης που αντι¬ 
στοιχεί στο ρυμοτομούμενο τμήμα, πέρα από την υποχρέ¬ 
ωση αυτοαποζημίωσης. Ο συντελεστής δόμησης που 
προκύπτει, δεν μπορεί να υπερβαίνει το 0.8. 

4. Δεν επιτρέπεται η κατασκευή κτιρίων επί υποστηλω- 
μάτων (πυλωτή). 

5. Η απόφαση αυτή δεν επιβαρύνει τον Κρατικό Προϋ¬ 
πολογισμό ή τον προϋπολογισμό του οικείου Ο.Τ.Α. Αγίου 
Κοσμά Ν. Καβάλας. 

6. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την δημοσίευσή της. 

Καβάλα, 21 Δεκεμβρίου 1993 
Ο Νομάρχης 

ΠΑΣΧΑΛΗΣ ΜΠΡΟΦΙΔΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


45 







Αριθ. 16451 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

(4) 

Τροποποίηση ρυμοτομικού σχεδίου Κοζάνης στο Ο.Τ. 

615-615β. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΟΖΑΝΗΣ 
Έχοντας υπόψη: 

1. Τις διατάζεις του Ν. Δ/τος της 17.7./16.8.23 όπως 
μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις εγκυκλίους 1 /4.1.61 και 8/28.3.785 της Υπηρε¬ 
σίας ΟΙΚΣΙΜΟΥ του Υπουργείου ΔΗΜΟΣΙΟΝ ΕΡΓΩΝ. 

3. Τις διατάξεις του Π. Δ/τος της 30.4.87/13.5.87 
(ΦΕΚ 391 Δ) και ειδικότερα τα άρθρα 1, 2 και 3. 

4. Την υπ’ αριθ. 22/18.2.88 εγκύκλιο της Δ/ΣΗΣ Γ4 του 
ΥΠΕΧΟΔΕ. 

5. Την υπ’ αριθ. 373/93 σχετική απόφαση του Δημοτι¬ 
κού Συμβουλίου Κοζάνης. 

6. Το γεγονός ότι παρήλθε άπρακτη η προθεσμία των 
δύο (2) μηνών για γνωμοδότηση του Συμβουλίου ΠΕ.- 
ΧΩ.Δ.Ε. της Νομαρχίας Κοζάνης, αποφασίζουμε: 


Άρθρο 1 

Εγκρίνεται η τροποποίηση του ρυμοτομικού σχεδίου 
Κοζάνης στα Ο.Τ. 815 - 815β όπως στο διάγραμμα που 
συνοδεύει την απόφαση αυτή και αποτελεί αναπόσπαστο 
μέρος της. Το παραπάνω διάγραμμα θα εκδοθεί σε έξι (6) 
αντίτυπα κλίμακας 1:500. 

Άρθρο 2 

Η παρούσα απόφαση θα αναρτηθεί για 15 ημέρες στην 
ΤΕΧΝΙΚΗ ΥΠΗΡΕΣΙΑ του ΔΗΜΟΥ ΚΟΖΑΝΗΣ και η ισχύς 
της αρχίζει από τη δημοσίευσή της στην Εφημερίδα της 
Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού του Δήμου Κοζά¬ 
νης. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κοζάνη, 22 Δεκεμβρίου 1993 
Ο Πρόεδρος 

του Δημοτικού Συμβουλίου 
Κ. ΜΑΚΕΔΟΝΑΣ 


Η ηα,ροϋώαι. ·τ^οι\οπαίνΝ*ν, *.!■*&* 

Ιχΐ -τ>\μ αχκάΐιχανν Τ6« 

Δ νλ^Ο-Τ * Καό ^·3β-νι ννε 




■'Β'ΙΙΤΓΪ ΙδΙΝΚΗΙ 
ίΚΤ14Η!ΜΡ/01 ΚΟΖΜΗΙ 

ΕΦΗΜΕΡΙΣ ΤΉΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(5) 

Παρακατάθεση αποζημίωσης για απαλλοτρίωση ακινήτων 
στις Σέρρες. 

Με τα υπ' αριθ. 26295 και 26296/23.12.1993 γραμμά¬ 
τια Σύστασης Παρακαταθήκης του Α’ Ταμείου Παρακατα¬ 
θηκών και Δανείων Σερρών, συστάθηκε παρακαταθήκη 
και κατατέθηκε από την Ο.Ε. «Α. Σωτηρίου - Δ. Δημούδης 
- Δ. Βέρρος», εδρεΰουσα στις Σέρρες το ποσάν των α) 
επτακοσίων πενήντα εννέα χιλιάδων δρχ. (759.000) υπέρ 
του Βασιλείου Ταμπάνογλου του Γεωργίου, εικαζομένου 
δικαιούχου ή του πραγματικά δικαοτικώς αναγνωρισθησο- 
μένου δικαιούχου, για αποζημίωση οικοπεδικού τμήματος, 
εμβαδού 23,00 τ.μ. της 78/16 ιδιοκτησίας του 217 Ο.Π. 
που προσκυρώνεται στην υπ’ αριθ. 78/15 ιδιοκτησία της 
ως άνω Ο.Ε. με την υπ’ αριθ. 2.11.1932 πράξη τακτοποίη¬ 
σης του Πολεοδομικού Γραφείου Σερρών, κυρωθείσης με 
την υπ’ αριθ. 4503/1.12.1933 απόφαση του Υπουργού 
Συγκοινωνιών, και υπό στοιχεία 26-27-35-26 του τοπο- 
γραφικού διαγράμματος που συνοδεύει αυτή την πράξη, β) 
ενενήντα εννέα (99.000) χιλιάδων δρχ., υπέρ των κλορο- 
νόμων Χρυσάνθης Βοζίκη, εικαζομένων δικαιούχων ή των 
πραγματικά δικαοτικώς αναγνωρισθεισών δικαιούχων, για 


αποζημίωση οικοπεδικού τμήματος, εμβαδού 1,00 τ.μ., 
της 78/15α ιδιοκτησίας του 217 Ο.Π. που προσκυρώνεται 
στην υπ’ αριθ. 78/15 ιδιοκτησία της ως άνω Ο.Ε., με την 
αυτή ως ανωτέρω επίσης πράξη και κυρωτική αυτής από¬ 
φαση του Υπ. Συγκοινωνιών, και υπό στοιχεία 28-29-30 
- 28, του τοπογραφίκού διαγράμματος που συνοδεύει την 
πράξη αυτή, ως και για αποζημίωση ρυμοτομουμένου οι- 
κοπεδ. τμήματος της αυτής ως άνω υπέρ ής, εμβαδού 
4,00:2=2,00 τ.μ., υπό στοιχεία 29 - 30 - 400 - 395 - 29, 
του αυτού επίσης τοπογραφίκού διαγράμματος και πρά¬ 
ξης τακτοποίησης ως ανωτέρω. Η προσωρινή τιμή μονά- 
δος αποζημιώσεως καθορίσθηκε στο ποσόν των 33.000 
δρχ., το τ.μ. με την υπ’ αριθ. 142/1993 απόφαση του Μο¬ 
νομελούς Πρωτοδικείου Σερρών και τα γραμμάτια κατατέ¬ 
θηκαν στον Συμβολαιογράφο Σερρών Νικόλαο Αραπάκη, 
συντάχθηκαν δε αι υπ’ αριθ. 387 και 388/23.12.1993 
πράξεις του. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Σέρρες, 24 Δεκεμβρίου 1993 

Η πληρεξουσία Δικηγόρος 
ΣΟΦΙΑ ΓΕΩΡΓΙΑΔΟΥ - ΣΩΤΗΡΙΟΥ 

(Αριθ. διπλ. ΔΟΥ Α' Σερρών 715399/28.12.93) 

